पेट में गोली लगते ही बबलू जमीन पर गिर कर तड़पने लगे. बदमाश बैग लेकर फरार हो गए. गोली की आवाज सुन ग्रामीण मौके पर पहुंचे और पुलिस को वारदात की सूचना दी. कई थानों की फोर्स के साथ पुलिस अधिकारी मौके पर पहुंचे. तब तक बदमाश फरार हो चुके थे. पुलिस ने बबलू को एसआरएन हॉस्पिटल भेजा तो डाक्टरों ने मृत घोषित कर दिया. हंगामा व बवाल की आशंका को देखते हुए अधिकारियों ने पोस्टमार्टम हाउस में फोर्स तैनात कर दी. शव लेकर गांव पहुंचे परिजनों ने शाम के समय चक्का जाम कर दिया. बदमाशों को जल्द गिरफ्तार करने का आश्वासन दे कर पुलिस ने जाम खोलवाया.